Publication: Magyar Közlöny
Issue: MK-1998-70 (Year: 1998, Number: 70)
Era: 1990-2004
Section: a 33/1998. (VII. 31.) BM rendelethez
Paragraph Index: 200

7. Az OEVI feladatai 7.1. A szavazás napján 19.00 órától az OEVI működteti az országos számítógépes választási rendszert (melynek része az előzetes választási eredmény megállapítására szolgáló szavazatösszesítő rendszer), fogadja a HVI-ktől beérkező szavazóköri adatlapokat, illetve azok adatait. 7.2. Hálózati és floppys adatfogadáskor az adatok már ellenőrzötten kerülnek átadásra, így azok az összesítő rendszerben azonnal feldolgozásra kerülnek. Telefonos vagy telefaxos fogadás esetén az adatrögzítést követően történik a hibajavítás, tehát csak azokat az adatlapokat kell ellenőrizni, amelyeknél a rögzítő program hibát jelzett. Hibás adatlap nem kerül a rendszerben feldolgozásra, ezért azok javítására az OEVI vezetője azonnal intézkedik. A javítást a HVI vezetőjével és az adatlapot kiállító jegyzőkönyvvezetővel egyetértésben végzi. 7.3. Működő hálózat esetén az adattovábbítás automatikus. A hálózat kiesése esetén az OEVI félóránként telefaxon jelenti a feldolgozott adatokat a TÁKISZ-nak. 7.4. Az adatlapok rögzítése a szavazást követő éjjelen, de legkésőbb másnap reggel 6.00 órakor befejeződik. Ha minden szavazókörből beérkezett minden adatlap (ennek hiányában jegyzőkönyv), az OEVI lezárja az előzetes szavazatösszesítést. Hálózati kiesés esetén a feldolgozott adatokat floppyn továbbítja a TÁKISZ-hoz. 7.5. Az OEVI a szavazást követő nap 18.00 óráig működteti a választási számítógépes rendszert.

Source: https://magyarkozlony.hu/hivatalos-lapok/fc5389b43bf5eebd1d240aa392076abd4f292ba8/dokumentumok/71bc51ff4da403ce765158cfaead915f58bea4f8/letoltes